Christen – Apostaat
"Hoekom is jy so opgewonde?" vra hy my. Lees verder 'n Mitiese Jesus?
Lees verder Hamlet is 'n Christen!
Ek het stilweg vir God laat vaar, saggies agter by die kerk uitgesluip en net nie weer teruggegaan nie. Vir 'n ruk het ek nog die regte soort geluide gemaak sodat ek nie daaroor hoef te praat nie. By 'n partytjie het iemand genoem dat ek 'n Christen is – ek het tog voorheen só geïdentifiseer – en ek het niks gesê nie. Dit het my bitter ongemaklik gemaak, maar ek was oortuig dit sou erger gewees het as ek sou verduidelik. Ek was half bang mense sou van my verwag om godsdiens te kritiseer, of om presies te artikuleer hoe ek by my posisie uitgekom het. Lees verder Woedend
Dit was 'n verligting toe ek dit eindelik erken. Dit het gevoel soos daardie oomblik wat jy besef dat die persoon van wie jy hou, ook vir jou gevoelens het. Dit was nie op daardie oomblik asof ek 'n las ontsnap het nie. Wat ek gevoel het was vreugde en opwinding oor al die dinge was skielik moontlik was.
Ek was verlig oor ek kon ophou dubbeldink. Ek was lankal moeg vir die dramateks wat ek gedurig moes uitvoer: Ek ken die Bybel en ek het genoeg verstand om argumente aanmekaar te slaan. My mikpunt was altyd om nét genoeg deel te neem dat die aandag nie by my talm nie.
Dit is steeds nie my bedoeling om aandag te trek nie. Ek skryf hier anoniem omdat ek nie gereed is om my familie se harte te breek nie. Tog kan ek nie ontken dat dit 'n onderwerp is waaroor ek gereeld dink en lees nie, so hierdie blog se doel is tans om ateïsme en afvalligheid te bespreek. Ek skryf in Afrikaans omdat ek wens daar was meer inligting beskikbaar oor Afrikaners se geloofstryd, hulle twyfel, en hulle apostase.
So, ek is beide 'n ateïs en 'n apostaat, maar dit is die apostase waaroor ek dink. Ek voel die skeiding tussen my en die kerk, tussen my en Christene, en dan ek dink: "Kom kyk hoe lyk dinge van hierdie kant af!" Dit hou vir my 'n vreemde fasinasie in dat party mense opreg glo, party mense nie glo nie maar steeds godsdienstig optree, en 'n hele klomp ander mense vaagweg sal aanvoer dat God bestaan en dat almal maar moet probeer om goed op te tree.
Laat gerus vir my weet wat julle dink oor wat ek te sê het. Meningsverskille is te verwagte, maar ek dink dit kan na produktiewe gesprekke lei.
Posted on Februarie 7, 2016 Maart 10, 2016 Tags Afrikaans, afvalligheid, apostase, Ateïsme, Christen, Geloof, NG Kerk14 Kommentare op Ek glo nie